Datasets:

R5dwMg

/

zh-wiki-yue-long

like 1

呢種電車喺2007年開始用，係中國內地第一部無障礙觀光無軌電車。由於佢嘅樣比較靚，加上車身嘅圖都係花嘅樣比較多，所以俾好多廣州當地嘅市民話咗佢係「春田花花」，呢種車係引入咗交流變頻技術，佢優化咗空調同變頻系統嘅同時，重提高咗成部車嘅技術性能。

呢種電車係由廣州市電車公司自己設計同開發，由廣州市電車公司同廣州駿威客車有限公司夾手一齊出，用咗2007年嗰時嘅國際先進客車技術同理念嚟研發嘅一種電車。佢用咗好多中國內地同西方國家入面，啱嗮城市公共交通嘅新型技術、結構同工藝，冚唪唥都用咗技術先進同有一定成熟經驗嘅中國內地產品，夠嗮高配置、齊全，技術先進、成熟，啱嗮性價比同費效比嘅要求。

受到解放戰爭勝利同中國東北解放嘅影響，學校根據上級批示，喺平津戰役打嗮之後馬上帶學生坐火車到天津一帶。學校喺1949年2月6號搬到天津後，喺湖北路58號，重改名做「第四野戰軍幹部子弟學校」而繼續辦學。

1949年9月初，學校又跟埋解放軍團隊去到湖北漢口下滑坡，重改名做「中南軍區兼第四野戰軍幹部子弟學校」而繼續辦學。但到咗1950年初，由於抗美援朝戰爭關係，軍區為咗防止美國軍隊突然打沉學校而搬到武昌東湖地區。

1955年2月同1956年8月，為咗紀念六一兒童節同八一軍隊，學校先後改名做「廣州六一小學」同「廣州八一小學」。後嚟考慮到軍區首長啲仔女返學路途太遠嘅關係，喺東山達道路嘅部隊大院搞咗分教處。學校改名做八一小學無耐，學校為學生安全起見而搬到黃華路重開辦初中班，學校改名做「廣州八一中學」，甚至保留咗附屬第一、第二小學，而達道路嘅分教處改名做「廣州八一中學附屬第二小學」。

1964年8月，校方轉交畀地方政府統一睇實。1966年9月，受到文革破四舊浪潮影響，嗰時讀完六年級啲學生冇埞升學關係，而開辦咗七年級。但時隔一年，其他學校開始復課之後，七年級啲學生去到七中、培正、62中同喺黃華路嘅八一中學繼續讀書。

但家長諗注留返學生喺八一讀初中，重向東山區教育局提出開辦初中，由於嗰時毛澤東話「教育要革命，學制要縮短」嘅關係，教育局同意咗喺1968年9月開辦初中，校名亦改做「廣州市八一學校」，嗰時凈得5年小學同2年初中。

直到1970年6月，第一屆初中4個班啲學生畢嗮業，家長強烈要求學校開辦高中，後嚟廣州市教育局收到料而好快批復咗喺1970年9月正式開辦，不過學制凈得2年。直到1982年，學校一共開辦咗12年學制，但隨後考慮到教育戰線太長，就將三年高中斬咗。

日高範子係日本女配音員、演員、廣播主持人、旁白，之前曾經係偶像歌手，結婚前叫伊東範子，響東京都千代田區九段出世。代表作有接觸嘅女主角淺倉南、龍貓嘅草壁皋月、亂馬½嘅天道茜、飛越巔峰嘅高屋法子、犬夜叉嘅桔梗同埋名偵探柯南嘅世良真純。

門徒落到海邊，馬可福音記載耶穌先「催佢哋上船」，大概係驚佢哋俾群眾利用擁立佢為王，但係佢哋等到天黑先至上船。加利利海係個內陸湖，由於湖形狹長，又俾陸地包圍，經常會突然返起風浪。湖嘅北端只有四英里，門徒搖櫓已經行咗十幾里，已經好近終點。

到咗四更天，即係朝早三至六點，重未天光，耶穌見到門徒隻船逆風好辛苦，就喺耶穌喺海面上行去門徒隻船嗰度。門徒喺黑暗之中睇得唔不清楚，以為係傳說中嘅鬼怪邪靈，尖叫起嚟，馬太福音重記載彼得喺海上行去耶穌嗰度，因為信心唔夠而下沈，而俾耶穌救起嘅事蹟。

保柏有限公司係香港一間保險公司，又稱保柏香港，1976年成立，母公司喺英國，母公司保柏集團的保險公司財務實力評級被國際評級機構惠譽評為「A+」。保柏已獲香港保險業監管局授權在香港經營，並受其監管。佢賣緊醫療保險服務，包括住院及手術保障、門診保障、產科保障、癌症治療保障、危疾保險、住院現金保障。

因為一次做太空船船長時，吸收咗宇宙射線，而令身體出現突變，變成一個有石頭皮膚同非常強壯嘅人。原本只可以舉起五噸，但因為有訓練就提升到可以舉起100噸。佢多次同變形俠醫打過，而最近重喺水底打贏Namor。

太歲緣起歲星，歲星即係木星。古人觀天定時，歲星約莫十二歲行黃道一週，是為一辰。歲同年相近，而一歲為日行黃道一週。如冬至到冬至。歲星在黃道十二方位，就代表一歲，十二歲一週。之不過歲星實情行快少少，行快千分之廿二，唔夠十二。

太歲既然咁重要，以後所有曆都會跟住佢。曆年起首一定有太歲在某干支，而某干支就係年干支。古人信日月星辰都有靈，久而久之，就附會成神話，道教亦發揚光大。太歲有如帝王，平民百姓受唔起，要迴避，最後變成禁忌，有犯太歲之說。

第六屆香港選舉委員會有1,500個席位，分為五大界別。當中當然委員有362人、機構提名委員156人同選舉委員982人。由於港區人大同政協嘅當然席位得190席，佢哋可以去其他界別登記做委員就可以自動攞到1席，今屆有15人噉做，變相令選舉委員減到967人。

早午餐係響早餐時間同午餐時間之間食嘅餐。英文Brunch就係代表breakfast同lunch嘅結合。佢通常響禮拜日食，因為果日啲人要做禮拜或者訓晏咗，所以早餐同午餐一齊食。早午餐份量比早餐豐富，但食物就同早餐同午餐差唔多。

小倉 優子係日本知名偶像同寫真偶像，千葉縣茂原市萩原町出身。擁有可愛嘅外型係佢嘅特色，事關生得標致兼拍旖眾多比堅尼泳衣寫真，喺日本男性中具有相當嘅知名度。2011年10月7號，小倉優子同佢嘅髮型師男友菊池勳註冊結婚，並喺當地時間2011年10月10號喺美國夏威夷搞婚禮。

《新異變人》係套喺2020年上畫嘅美國超級英雄恐怖電影，由Josh Boone執導，改編驚奇漫畫嘅同名團隊「New Mutants」，套片係「變種特攻電影系列」嘅第13部同埋最後一部電影。主演係Maisie Williams、安雅泰萊采兒、Charlie Heaton、Alice Braga、Blu Hunt、Henry Zaga。

隻揪sir，原名鍾俊邦，外號又叫「香蕉糖」，係一個香港差佬，喺反送中運動裏面因為對普通市民大叫同佢隻揪而出名。佢個樣俾人貼到周街都係，貼到去香港每一幅連儂牆，仲貼到去台灣英國加拿大。事後都有市民因為受佢嘅感召，寫信畀嗰時警隊阿頭盧偉聰邀請同香蕉糖隻揪，不過盧偉聰無作安排。

懷阿瀝阿瀝係美國夏威夷州嘅一座死火山，喺夏威夷群島西北嘅高華兒島嗰度，佢嘅全名係懷阿瀝阿瀝火山。呢座山係成個地球入面，最濕𣲷𣲷嘅地區。其中呢座山嘅海拔1549米嘅位係落雨得最多嘅地方，俾人話成係「全球濕極」。

因為嗰度唔單止喺1912年嗰陣出現過11,500mm嘅年降水量紀錄同時，甚至喺1982年出過年平均降雨量17300mm嘅紀錄。重有報告話喺1978年到2007年期間，呢度嘅茂伊島入面，碧博地區係落得雨最多嘅地方，雨量可以去到年平均10300mm。

呢座山就喺夏威夷西北邊嘅高華兒島嗰度，嗰邊重係夏威夷群島入面，第二高嘅地區，海拔有1544米。不過呢個地區差唔多日日都落雨嘅。喺呢座山嘅阿拿卡爾沼澤地區嗰度有一大片嘅熱帶雨林同沼澤響度。雖然話嗰度可以畀人入去探險，但一定要好小心先至得，因為嗰度濕到好似個大水凼噉㗎。

雖然話嗰幾次嘅數據都係有啲變噉，但喺美國國家氣候數據中心嗰邊眞係記低咗嗰30年嚟噉嘅降雨量數據。喺美國嘅國家氣候網路數據中心同埋健力士世界大全都有寫咗「懷阿瀝阿瀝係世界上落雨嘅時間最多嘅地方」，其中佢每年嘅平均降雨量方面，可以去到11455mm嘅恐怖紀錄。

老鼠愛大米係一首喺2004年12月底到2005年就㷫嗮成個網絡嘅熱門歌曲。呢首歌係由楊臣剛負責作詞同作曲，王啟文嚟負責主唱。而之後俾香香、郭美美、胡楊林等人同楊臣剛都唱過呢首歌。而呢首歌曲出咗街之後就俾其他歌星唱咗好幾個唔同嘅語言版本。

喺踏入咗21世紀之後嘅中國，由於出現咗好多種唔同嘅娛樂活動，而音樂喺業餘嚟講，已經越嚟越少人關注。不過由於網路時代已經殺到，甚至畀嗰時嘅新一代後生仔女將呢首歌當成係佢哋上網過程入面嘅伴奏音樂同舒緩放鬆神經嘅一種工具。

1951年6月1號，廣東省衛生廳出錢喺廣州荔灣區沙面一帶開咗間醫藥公司，初期嗌中國醫藥公司廣東省公司，重喺第二年開咗第一間門市部同改名做中國醫藥公司廣州分公司。1955年成立咗下鄉工作小組嚟負責送藥到廣州市屬下嘅鄉下地區。

1963年成為中華人民共和國指定嘅麻醉藥品供應點，1年後亦喺漢民路開咗廣東第一間專賣獸藥嘅商舖。1973年將醫藥同藥材兩個商業系統合併而成立藥品公司。1978年成立咗廣州市新藥商店。1980年，公司開咗嗰時中國大陸聞所未聞嘅「總經銷、總代理」嘅藥品分銷模式。

醫院倉庫喺1986～1989年間攞咗中國大陸醫藥「四好」倉庫嘅稱呼，1990年升級成醫藥商業國家二級企業標準。隨後工廠因唔夠用嘅關係，1995年，公司先後將倉庫搬到白雲區凰崗一帶，總部搬到大同路103號。

2001年，公司改制成有限責任公司兼改名做廣州醫藥有限公司，1年後又將原有嘅醫療器械、化學試劑同實驗玻璃玻璃儀器三間批發部商舖合併，組建成廣州器化醫療設備公司。2004年，公司正式衝出廣東，喺湖北同埋福建成立咗分公司，亦喺凰崗成立咗中國大陸第一間醫藥商業現代藥品物流中心。

2007年俾商務部批准，正式成為中外合資企業。2009同2010年先後喺佛山同深圳成立咗分公司，重喺2010年成為亞運會嘅運動員專用藥械唯一配送單位。2011年，公司喺陝西、海南成立咗分公司。2013年喺獅山搞咗物流中心，2014年衝出中國大陸，喺香港搞咗間分公司。

香港2021年移民潮，係指由於逃犯條例修訂草案風波後，北京未經香港人同意，單方面強加推行《香港國安法》同埋大幅度修改香港選舉制度，加上香港警察以《香港國安法》名義拘捕唔少泛民主派陣營人士，甚至導致壹傳媒停運，結果引起嘅移民潮。

聖地亞哥金波斯特拉火車出軌係指2013年7月24號西班牙嘅火車出軌意外，一架由馬德里駛向費羅爾嘅Alvia列車喺駛到Angrois嘅A Grandeira一個彎位嘅時候出軌，出軌地點距離聖地亞哥金波斯特拉車站大約3公里。

列車喺轉入發生意外嗰個灣嗰陣速度達191 km/h，比速度限制80 km/h超出多過一倍，車長發現超速嘅時候，啓動咗緊急剎車。呢單意外被一個鏡頭影到，顯示13卡列車全部出軌，其中4卡反轉咗。喺意外發生嘅地點，使用嘅列車自動保護系統係Anuncio de Señales y Frenado Automático。

事故嘅司法調查喺2018年12月結束，列車車長Francisco José Garzón同Adif交通安全總監Andrés Cortabitarte係唯一嘅被告。截至2019年7月，仲等緊省法院處理上訴，以便2020年可以審判。

媒體報導，嗰架列車喺出事地點時速有成一百八十公里，而嗰段高速鐵路由於有彎道，速度上限係八十公里。嗰架列車嘅司機亦困喺車相，受輕傷。媒體亦報導，司機話，火車過彎嘅時速有成190公里。個彎係由 Ourense 去 聖地亞哥德孔波斯特拉，八十公里長大直路之後，嘅第一個彎位。

喺2011年12月10號通車時，亦有火車過彎時震動，令到部份乘客失去平衡。件事原因係技術問題定係人為疏失，重調查緊，司機扣留問話，佢有超過三十年嘅駕駛經驗，重喺社交網站上分享超速揸火車嘅相，出事之後啲相就冇咗。

耶穌將上帝嘅國比喻做五穀生長成為莊稼。耶穌係撒種嘅人，種子係上帝嘅道，種子藉住上帝嘅能力發芽生長。發苗、長穗同結粒比喻做人成長嘅過程，收成就係得到嘅果效同祝福。呢個比喻係為咗令門徒進一步了解撒種比喻嘅意義，用種子嘅生長嚟講明屬靈生命嘅進步同提升。

《天姬戰》係一部2011年美國動作驚悚電影，由薩克薛達做導演、編劇。主演係Emily Browning、Abbie Cornish、Jena Malone、Vanessa Hudgens、Jamie Chung、Carla Gugino、Oscar Isaac。

故事設定喺禁酒時期嘅新澤西州大西洋城。由史提夫布斯美飾演Enoch 'Nucky' Thompson），佢係喺1920年代同1930年代嘅禁酒令期間躍升成為掌控大西洋城嘅政治人物。第二季內容發生喺1921年2月至8月之間。

根據實際應用需要，濾紙可以分成定性濾紙同定量濾紙兩種。普通過濾操作用定性濾紙就夠，而如果要用重量法做定量分析就一定要用定量濾紙。喺重量法入面，濾渣需要經過充分洗滌之後同定量濾紙一齊加熱到高溫直到重量唔變為止，喺爾個過程中定量濾紙會變成灰，爾個過程叫做灰化。

佢立場傾向親中派，認為香港係中國嘅一部分。佢喺2017年接受《信報》旗下刊物訪問嘅時候，經歷過六四、保釣等歷史時刻，更加堅定相信自己中國人嘅身份。佢又曾經撰文批評民進黨喺台灣嘅執政腐敗民粹。不過，佢喺評論2020年台灣總統選舉結果嘅時候，就呼籲北京政府應該多加尊重香港民意，否則需付上更大代價。

周有光係中國嘅作家同教育家，江蘇常州人。早年成日研究經濟學，差唔多50歲時開始研究同設計漢語拼音方案，後嚟佢份方案喺1958年俾中華人民共和國語言學部門通過，同埋喺1982年將佢設計嘅拼音方案列入到拼寫語體中文嘅國際標準。

民國初年，北腿泰斗仇振榮同南拳之王杜英豪搞咗場擂臺大戰，嗰時仇振榮先得10歲，親眼睇到阿爸俾杜英豪殺死咗，而杜英豪變成武術界出嗮名嘅大英雄。雖然杜英豪係個重情義嘅人，但佢重喺度掛住仇振榮係點死嘅，佢唔睇名利之餘重決定帶住佢老婆同仔女去上海匿埋。

亞速團，以前叫「亞速營」，係烏克蘭其中一個準軍事志願營，喺烏克蘭衝突中戥烏克蘭東部嘅親俄分裂分子作戰，同時向烏克蘭內政部報告嘅。呢個由民族主義政治人物創立嘅團體着認為係極端民族主義嘅，並且引發有極大爭議，因好多領導人同成員部份噉公開右翼極端主義政治立場同使用相應嘅符號與及喺德國有聯繫同交流撈同樣係右翼極端分子嘅第三路線或者同一運動。

呢個民兵組織係喺2014年春由民族主義政治人物柯勵·離殊歌同德美突羅·哥展斯基作為亞速營建立，來提供軍事支持畀烏克蘭軍隊來打擊烏克蘭東部啲親俄分裂分子。成個夏季，呢個營不斷噉壯大，並喺2014年9月得內政部長啞申·亞華哥夫 嘅法令擴大為「亞速特種作戰團」。

2019年亞速團因喺社交網絡Facebook上發表仇恨言論而着禁之後轉用Instagram。嗰度都做埋廣告畀喺馬里烏播嘅培訓課程，但冇提到有準軍事部隊嘅參與。因此並非所有啲參與者都知道到底邊個實際上組織咗啲培訓。

民兵領導人同好多成員係極右翼組織烏克蘭愛國者、SNA 或者右柵嘅成員 。據《20分鐘》報導，啲人當中有嘸少係新納粹分子同反猶分子，好多着認為係極右民族主義者。呢個團嘅財政支持包括烏克蘭寡頭Ihor Kolomojskyj 。

2014年11月上旬，內政部長啞申·亞華哥夫任命呢個團嘅指揮官華點·突羅因做警察局局長管基輔地區。2014年12月，烏克蘭總統波羅申科授予烏克蘭公民身份畀白俄羅斯部隊戰士社希·歌律基遲。1990年代後期以來，歌律基遲一路係白俄羅斯同俄羅斯新納粹運動嘅成員。

根據Belltower 新聞雜誌嘅研究，亞速營同厭世師招募成員跟國際國家社會主義黑金屬現場。聯絡人係着判謀殺罪嘅新納粹Hendrik Möbus 、M8l8th 樂隊嘅歌手同 NSBM 音樂節Åsgårdsrei嘅組織者 Alexey Levkin以及法國黑金屬樂隊Peste Noire嘅歌手 Famine。

亞速營着認為係啲極端民族主義者。呢個團使用嘅標誌性標誌係黃色背景上嘅藍色狼鉤。Wolfsangel 亦都着親衛隊第2師使用。另外，呢個單位隻舊標誌，隻一直使用到2015年8月11號嘅，上高有一隻黑太陽，係右翼場景裏頭廣泛使用嘅符號。

政治學家伊環·卡查挪符斯基將呢個團體嘅意識形態做比較畀個團體烏克蘭愛國者嘅意識形態，話到「SNA/PU倡導到一種新納粹嘅意識形態，帶埋極端民族主義同種族主義嘅。呢層都適用喺……啲成員喺亞速營、好多足球狂熱團體同埋另開一啲服務於呢個團隊嘅人。

因容忍右翼極端主義作戰部隊，烏克蘭政府受到過批評。烏克蘭政治學家 Anton Shekhovtsov 捉呢個營描述為公開嘅右翼極端分子。目前嘅烏克蘭政府照舊係呢個部隊成員嘅敵人。喺2014年10月嘅一次採訪中，內政部長亞華哥夫證實，「大多數」亞速戰士係有「佢哋自己嘅世界觀」，但否認佢哋使用嘅符號撈納粹有拏褦，而強調佢哋係保衛緊國家免受啲納粹親俄羅斯分裂分子破壞。

儘管呢個團經常着認為具有反猶太傾向，但公開嘅猶太社區成員亦都有喺其中服役過。最突出嘅例子之一係納坦·夏先，佢領導過猶太百人隊喺Euromaidan期間，亦都認為自己係亞速營嘅聯合創始人之一。亞速營指揮官安德烈·比列茨基強調，佢本人嘸係反猶太人或者種族主義者。

安東尼奧·弗里德里科·迪卡華路·莫塔 ，係巴西政治人同軍人，喺巴西塞阿拉州嘅格蘭哈出世。喺1908年到1912年間做塞阿拉州副州長。諾古拉亞西奧利喺1912年1月24號被逼辭職之後，由渠代理州長職務，直到1月25號宣誓就任塞阿拉州長，任期至1912年7月12號。

2017年12月，香港大學開始咗圖書館治療犬試驗計劃，希望幫助同學舒緩考試壓力。而九歲嘅Jasper就加入咗香港大學圖書館，由主人Gary負責照顧佢。嗰陣傳媒形容，佢個樣傻下傻下但係好乖。至於平日生活方面，佢高60cm，每日要食兩餐、出外行街4次、經常要睏覺。

1893年1月，由於東亞世紀寒潮南下侵襲，由嗰個月18號開始，北邊由基隆到南邊嘅嘉義一帶都出現大範圍落雪，重出現咗觀音白頭、雞籠積雪等奇觀。尤其喺臺灣北邊嘅桃竹苗一帶，喺18號晚黑連續落咗三日暴雪，積雪一度超過200mm。

林智遠自畢業後一路從事會計行業，做過唔同會計師事務所，2005年創立遠景會計師事務所做公司主席。佢亦做過香港華人會計師公會會長、香港會計師公會副會長。2021年12月19號，佢喺2021年香港立法會選舉選舉委員會界別選舉以970票排名第40贏得議席，由2022年1月1號上任。

中央集團係泰國最大嘅五間企業集團之一，亦係東南亞最大嘅零售商。佢喺1947年成立，旗下產業主要包括喺歐亞各國設立同控股嘅酒店同百貨公司。集團創始人鄭心平1927年由中國海南移民到泰國曼谷，集團係家族控股。

係黎巴嫩嘅軍人，納巴泰省Marj 'Ayoun人。佢曾經喺1975年黎巴嫩內戰期間成立咗南黎巴嫩軍隊，多年嚟佢因為佢同以色列政府有過親密嘅熱情合作同政治協助嚟打擊黎巴嫩政府、敘利亞政府同真主黨而出名。

《男親女愛》，係香港無綫電視翡翠台時裝處境喜劇，喺2000年2月21號至7月7號期間首播，共100集，由鄭裕玲同埋黃子華領銜主演，並由原子鏸、鄧健泓、苑瓊丹、胡楓、陳彥行、蕭亮、蔣志光、阮小儀同埋楚原聯合主演，監製徐正康。

呢套劇創下非黃金時段最高收視，平均35點、最高50點嘅收視紀錄。呢個紀錄同後來2005年《大長今》、2008年《溏心風暴之家好月圓》同埋2009年《宮心計》持平。 2000年劇集播完後曾推出舞台劇，係無綫少數接住有推出舞台劇嘅電視劇。

《奇異博士》係一套喺2016年上映嘅美國超級英雄電影，由漫威漫畫旗下嘅同名漫畫角色改篇。呢套戲係由史葛迪歷遜執導，莊史柏茲、羅拔卡喬編劇。由漫威影業製作，和路迪士尼電影工作室負責發行，係漫威電影宇宙嘅第十四套電影。

荒川惠理子係日本足球員，踢前鋒，曾經喺2000～2011年間為日本女子足球代表隊出場72次，入咗20球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。

羅賓最廣為人知係佢出現喺蝙蝠俠漫畫入面，作為蝙蝠俠助手，1940年羅賓第一次喺 Detective Comics出場，之後經歷過幾代唔同嘅羅賓，蝙蝠俠同羅賓呢個組合，有時會俾人叫做 Dynamic Duo。

羅賓曾經喺 Star Spangled Comics 第65至130期以單獨形式出現，第一套以羅賓做主角嘅漫畫系列喺1991年出版，故事講述Tim Drake 點樣受訓成為第三代羅賓。呢兩套漫畫喺出版後都大受歡迎，於是 DC漫畫喺1993年為羅賓推出獨立單行本。

喺蝙蝠俠出現之後一年，作者 Bob Kane 同 Bill Finger 就將羅賓呢個角色加入故事入面，喺1940年以 Boy Wonder形象出現喺 Detective Comics 第38期。Robin the Boy Wonder造形概念，係嚟自Errol Flynn嘅電影《俠盜羅賓漢》，不過之後又改口話羅賓概念係嚟自知更鳥而唔係羅賓漢。

Dick Grayson 原本只係家族雜技團裏面嘅細路仔，之後，Dick 嘅屋企人俾黑社會殺死咗，Dick 就做咗孤兒仔。好彩蝙蝠俠收留佢，重教佢打交同埋調查技巧，無幾耐，佢就成為咗第一代羅賓啦。之後着住羅賓衫嘅 Dick 就同蝙蝠俠一齊將殺佢屋企人嘅兇手繩之於法。

2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。

原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。

由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。

奧德修斯一喺斯加利亞島醒咗，就見到斯加利亞島嘅公主瑙西卡。瑙西卡話自己之前嗰晚夢見雅典娜叫佢去海邊，嚟到海邊就搵到不醒人事嘅奧德修斯。奧德修斯哀 瑙西卡幫手，瑙西卡就帶奧德修斯去見佢嘅父皇同母后。國王唔知奧德修斯係邊個，但得知奧德修斯嘅處境就肯派艘船送佢返屋企。

盧森堡廣播電視集團，又叫做RTL集團係盧森堡嘅一個媒體集團，其主要持股人係德國媒體巨頭貝塔斯曼。RTL集團在10個國家擁有54家電視台和29個廣播電台。RTL喺德國、法國、比利時、荷蘭、盧森堡、西班牙、匈牙利、克羅地亞、印度同俄羅斯等國都擁有電視台，並且仲喺世界各地有眾多嘅節目製作公司。

后翼棄兵係最古老嘅開局之一，1490年嘅 Göttingen手稿有提過呢個開局，之後係17世紀 Gioachino Greco 有分析過佢。喺 18世紀，Philipp Stamma 好推薦使用呢個開局，亦都令呢個開局有時以佢嘅出生地命名做 Aleppo 棄兵。

愛情犀利哥係韓國KBS電視台喺2007年9月3號至2008年5月2號首播嘅日日連續劇，由趙東赫、韓智慧、金智錫、劉仁英、李英恩、金燦宇等演出。2010年6月4號起每晚喺香港時間晚上8點至9點半喺香港亞洲電視高清亞洲台同本港台播出。

2013年胡域治襲擊事件係發生喺英國倫敦胡列治嘅一單襲擊案，大概發生喺當地時間2013年5月22號下晝2點20分左右，英國陸軍皇家近衞團軍嘅樂隊鼓手李域比放工經過倫敦胡列治惠靈頓街時，俾兩名襲擊者殺死。

英國警方喺下晝2點20分收到有人報警關於胡列治襲擊事件，喺惠靈頓街接近胡列治南部循環路約翰威爾遜街交界，離李域比駐守嘅皇家砲兵營有300至400米遠。李域比當時放工，身穿印有「英雄救援」字眼嘅T恤。佢俾一架Vauxhall Tigra蓄意撞到，之後俾兩名襲擊者用刀同菜刀斬死，兩名襲擊者重想斬佢個頭落嚟。

年輕女孩佘小倩係哇到寶網購平台嘅忠實用戶，更加係大寶嘅頭號粉絲！小倩最大嘅願望，就係能夠去哇到寶返工，然後同馬大寶一齊並肩作戰，成為同大寶一樣魅力無限嘅職場強人！當小倩意外網買到住著鬼大寶嘅AI杯後，佢就以為對方係隻厚臉皮冒認馬大寶嘅野鬼！

畢竟，小寶存心隱瞞大寶嘅死，導致大寶只能放下身段，喺小倩面前扮一隻精靈又裝可憐嘅鬼，呃小倩幫自己追查死因，因為他只記得自己被偷襲後，就莫名其妙死咗。暗戀小倩嘅物流公司太子爺郭仁傑，對小倩有求必應，隨傳隨到！

仁傑同德明同病相憐，總係被父親質疑自己嘅工作能力，兩男惺惺相惜，一齊合作，要同哇到寶抗衡！德明心繫小倩，小倩並唔知自己其實就係促成德明創立GoReach購物平台嘅幸運星！每當德明遇上難題嘅時候，小倩都會能夠讓德明有所啟發，解決問題。

而家在位嘅英國女王伊利沙伯二世自從1952年登基以來，除咗喺1959年同1963年分別因為陀住安德魯王子同埋愛德華王子而出席唔到之外，每年都親自主持國會開幕大典。喺伊利沙伯二世無出席嗰兩場國會開幕大典上面，坎特伯雷大主教曾經受託負責主持大典，而女王致辭就由大法官代行。

喺君王抵達國會之前，帝國皇冠會由專用嘅馬車由倫敦塔小小心心咁運送到西敏宮嘅維多利亞塔，然後由駁船長負責將皇冠轉送畀宮務大臣嘅審計官。審計官之後就會將帝國皇冠、堅忍之冕同埋國家寶劍一齊存放喺皇家畫廊裏面備用。

喺每一次嘅國會開幕大典裏面，君王都會坐馬車抵達西敏宮嘅國會大樓，然後由維多利亞塔嘅皇家入口進入西敏宮。由於西敏宮係王室宮殿，因此君王一抵達西敏宮，西敏宮嘅屋頂就要掛起英國皇家旗，直到君王離開為止。通過皇家入口之後，君王同埋隨從會經過皇家大梯同諾曼門廊，然後喺禮服廳裏面着上國家禮袍同埋戴起帝國皇冠。

掌禮大臣接到指令之後，隨即就會舉起權杖，示意喺上議院議事廳大門前面候命嘅黑杖傳令官傳召下議院議員。喺上議院門衞同埋一位督察嘅陪同下，黑杖傳令官會抵達下議院議事廳大門口。喺黑杖傳令官到達下議院議事廳大門口嗰一刻，下議院議事廳嘅大門會喺佢面前被人大力閂埋，以象徵唔准皇室代表干預下議院辯論嘅權利。

接到指示之後，喺抓住禮節性權杖嘅警衞官嘅陪同下，下議院議長會立即率領一眾下議院議員前往上議院議事廳。喺議長後面帶頭嘅，一般係英國首相同埋第一反對黨領袖兩個人，而佢哋後面嘅下議院議員，亦都會兩個人一組，一排一排列隊前進。

當上下兩院所有議員到齊上議院議事廳之後，君王就會發表一篇預先準備好嘅演講，稱為「御座致辭」。呢篇演講唔係由君王親自寫嘅，而係由英國內閣擬定嘅，內文會勾劃出政府下一個立法年度嘅施政大綱，亦會講述下一個立法年度打算喺下議院進行嘅立法工作。

君王發表呢篇演講嘅時候，會盡量以一樣嘅聲線宣讀晒成篇演講，以表示中立，即係話佢既唔支持，亦唔反對呢篇演講嘅內容。由於內閣係「國王/女王陛下政府」嘅一部份，因此宣讀演講嘅時候會一概使用「我個政府」等字眼。

君王離開之後，上下兩院議員會各自返去自己所屬嘅議事廳，然後各自通過一條形式性嘅草案，象徵佢哋嘅辯論無受到皇室嘅干預或者影響。上議院嘅呢個草案叫做《教區委員會草案》，下議院嘅就叫做《被剝奪公民權人士草案》。

呢兩份草案無實質作用，祇係用來象徵新一屆會期辯論開始嘅，所以亦都唔會有二讀等等嘅程序。通過咗草案之後，兩院就會就御座致辭嘅內容進行辯論，並且「回應國王/女王陛下之美辭演講」。有關嘅辯論一般會持續幾日，每日更加會就演講入面唔同嘅部份，譬如外交、財政等事務進行辯論。

喺內閣成員宣誓就職之後，英國下議院就會重選議長。議長產生咗之後，會按照由17世紀初流傳到今日嘅習俗，「好唔情願咁」被人拉上議長席位。舊陣時，議長隨時會激嬲國王，頸上面個人頭隨時會不保，當選嘅議長往往唔願意就職，所以要被人「好唔情願咁」拉上議長席，結果就留低咗呢個習俗。

喺1915年2月10號因廣東巡撫使公署落咗批文喺大沙頭工程局搞電車，原計劃喺沙面對開嘅沙基去到大沙頭嘅路線，但呢個計劃一直未實現。中共建國前，嗰時嘅市政府就試下喺盤福路附近鋪軌嚟發展有軌電車，但由於嗰時太多戰亂，材料甚至喺抗日戰爭期間，冚唪唥失嗮蹤，結果一直都冇實現。

直到1960年9月，廣州市無軌電車通車之後，廣州終於有咗屬於自己嘅電車，從而實現廣州嘅「電車夢」，嗰時凈係開通咗1條路線。而佢嘅公司喺1962年4月先至正式成立，路線就多咗3條，變成4條路線，同而家嚟比，重好少。

1986年，電車路線去到7條，跟住電車路線冧都改嗮「10X」嘅三位數樣。但由於1989年因廣州市區啲馬路越嚟越多車，搞到原先越秀公園嘅101同103號嘅電車總站搬到而家嘅機場路同廣園中路交界嗰邊，三元里村附近。

從2007年10月開始，由於廣州政府話要解決公交企業嘅惡性競爭同巴士公司數量越嚟越多嘅問題，開始整合巴士資源，結果呢間巴士公司同一汽巴士、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。

「人民公敵」，或者叫做階級敵人、「國家公敵」，係共產主義既常用術語。「階級敵人」、「人民公敵」同埋「國家公敵」呢啲術語係共產黨對政治對手同埋一啲佢哋覺得會影響佢哋既利益同埋可能有威脅既社會單位、權力集團或者係社會階級既稱呼，然後佢哋會用「不惜一切代價」既手段將呢啲對手同埋威脅進行政治鎮壓，將佢哋消滅喺「萌芽階段」。

「人民公敵」呢個詞可以追溯到羅馬帝國 。公元68 年，元老院宣布尼祿皇帝係hostis publicus，直譯就係「公敵」 。喺呢度「publicus」喺中文同埋英文既語竟，都係用嚟描述同整個集體有關既嘢，暗示咗係政府或者國家，但係拉丁文既「publicus」除咗有呢個意思之外，仲可以直接指人，相當於populus、populi，所以「公敵」同埋「人民公敵」喺字源上，可以話幾乎係同義詞。

至貴嘅紗麗，係一件紗麗，喺2008年1月5號賣出，價錢係393萬1627印度盧比，獲得健力士世界紀錄認可係「世界上最貴嘅絲綢紗麗」。呢件紗麗係由印度公司清奈絲綢製成，紗麗上邊複製咗11幅印度畫家Raja Ravi Varma嘅作品。

表皮組織，係植物最外層嘅細胞。佢嘅作用好重要，例如可以防止水嘅流失，控制氣體交換，分泌新陳代謝嘅化合物，同埋喺根部吸收水同礦物質。喺一啲好舊嘅作品入面，表皮組織畀人當係一種特殊嘅薄壁組織，但係依家嘅現代植物學已經將佢獨立睇成表皮組織。

渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《ดาวพระศุกร์ 》度嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。

其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。